**Nr. \_\_\_\_\_\_\_\_\_\_\_\_\_\_\_\_\_**

**SADARBĪBAS LĪGUMS**

*par multimodālās agrīnās intervences programmas STOP 4-7 ieviešanu un īstenošanu*

Rīgā,

Dokumenta datums ir pēdējā

elektroniskā paraksta nostiprināšanas laiks.

**Valsts kanceleja** (turpmāk – Valsts kanceleja vai VK), juridiskā adrese: Brīvības bulvāris 36, Rīga, LV-1520, reģistrācijas Nr.: 90000055313; e-pasts: pasts@mk.gov.lv, tālr. Nr. 67082800, tās direktora Jāņa Citskovska personā, kurš rīkojas saskaņā ar Ministru kabineta 2023. gada 4. jūlija noteikumiem Nr. 358 „Valsts kancelejas nolikums”,

**Biedrība “Latvijas Kognitīvi biheiviorālās terapijas asociācija”** (turpmāk – Biedrība), juridiskā adrese: Avotu iela 10-3, Rīga, LV-1011, reģistrācijas Nr. 40008138489, e-pasts: [info@kbt.lv](mailto:info@kbt.lv) tās valdes locekles (vārds uzvārds) personā, kura rīkojas saskaņā ar biedrības statūtiem, un

**Limbažu novada pašvaldība**, reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, turpmāk tekstā – Sadarbības partneris), tās priekšsēdētāja Dagņa Strauberga personā, kurš darbojas uz Limbažu novada pašvaldības nolikuma pamata,

visi kopā un katrs atsevišķi saukti Puses, pēc brīvas gribas, bez maldības, viltus un spaidiem, noslēdz šādu sadarbības līgumu (turpmāk – Sadarbības līgums):

1. **SADARBĪBAS LĪGUMA PRIEKŠMETS**

Sadarbības līgums nosaka Pušu iesaisti un atbildību, kā arī kārtību, kādā Puses sadarbojas, īstenojot Valsts kancelejai budžetā piešķirtā finansējuma “Finansējums prioritārajam pasākumam “Starpnozaru sadarbības un atbalsta sistēmas pilnveides uzsākšana, pirmsskolas vecuma bērnu ar attīstības, uzvedības un psihisko traucējumu riskiem, Multimodāla agrīnās intervences programma STOP 4-7” izlietojumu finansētās aktivitātes multimodālās agrīnās intervences programmas STOP 4-7 ieviešanai un īstenošanai visā Latvijas teritorijā (turpmāk – Projekts).

1. **SADARBĪBAS LĪGUMA TERMIŅŠ**

Sadarbības līgums stājas spēkā ar tā parakstīšanu un ir spēkā līdz tajā noteikto saistību pilnīgai izpildei, un ievērojot šī līguma 10.4.punktā noteikto saistību pārņemšanas tiesību.

1. **VALSTS KANCELEJAS PIENĀKUMI UN TIESĪBAS**

3.1. Valsts kanceleja apņemas:

3.1.1. nodrošināt Projekta īstenošanas uzraudzību atbilstoši plānotajām aktivitātēm, laika un finanšu grafikam;

3.1.2. savlaicīgi sniegt Biedrībai un Sadarbības partnerim nepieciešamo informatīvo un organizatorisko atbalstu, konsultācijas un dokumentus, kas saistīti ar Projekta īstenošanu un Sadarbības līguma izpildi.

3.2. VK ir tiesības pieprasīt no Biedrības un Sadarbības partnera nepieciešamo informāciju un dokumentus Sadarbības līgumā noteikto pienākumu izpildei.

1. **BIEDRĪBAS PIENĀKUMI UN TIESĪBAS**

4.1. Biedrība apņemas:

4.1.1. nodrošināt projekta ieviešanu un īstenošanu atbilstoši Valsts kancelejas un Biedrības 2023. gada 21. decembrī noslēgtajam līgumam Nr. 2023/153, vienojoties ar Sadarbības partneri noteiktajā vietā, laikā un apjomā.

4.1.2. savlaicīgi lūgt Sadarbības partnerim nepieciešamo informatīvo un materiāltehnisko atbalstu, kas nepieciešams Projekta īstenošanai.

4.2. Biedrībai ir tiesības pieprasīt no Sadarbības partnera nepieciešamo informāciju un materiāltehnisko atbalstu Sadarbības līgumā noteikto pienākumu izpildei.

1. **SADARBĪBAS PARTNERA PIENĀKUMI UN TIESĪBAS**

5.1. Sadarbības partneris apņemas:

5.1.1. deleģēt speciālistus Sadarbības līguma 1. punktā noteikto aktivitāšu īstenošanai un nodrošināt neapgrūtinātu un nekavētu deleģēto personu dalību tiešsaistes un klātienes apmācībās;

5.1.2. noteikt pienākumu Projektā iesaistītajām deleģētajām personām piedalīties Līguma priekšmetā noteiktajās Projekta aktivitātēs un nekavējoties deleģēt citu personu, kas pārņem deleģētās personas pienākumus Sadarbības līguma 1. punktā minētā Projekta īstenošanai, ja tā līdz pirmajai Projekta klātienes apmācību dienai objektīvu iemeslu dēļ nevar turpināt dalību Projektā, paziņojot Valsts kancelejai un Biedrībai par Projektam deleģētās personas maiņu, nosūtot uz e-pastu uz [berniem@mk.gov.lv](mailto:berniem@mk.gov.lv) un [upite.baiba@inbox.lv](mailto:upite.baiba@inbox.lv);

5.1.3. nodrošināt Sadarbības līguma 1.punktā noteikto aktivitāšu īstenošanai nepieciešamo materiāltehnisko atbalstu (nodrošināt piemērotas telpas, transportu un organizēt bērnu ēdināšanu (par pašvaldības vai vecāku līdzekļiem), pirmsskolas vecuma bērnu testēšanu dalībai klātienes grupu darbā, ja nepieciešams);

5.1.4. radīt iespēju STOP 4-7 speciālistu komandā iesaistītajiem speciālistiem apvienot programmas aktivitātēm veltīto laiku ar pamatdarbu.

5.2. Sadarbības partnerim ir tiesības saņemt no Valsts kancelejas un Biedrības informatīvu un organizatorisku atbalstu Sadarbības līgumā noteikto pienākumu izpildes nodrošināšanai.

5.3. Sadarbības partnerim, uzņemoties visus saistītos izdevumus, ir tiesības organizēt papildu speciālistu un papildu bērnu intervences komandas sava novada teritorijā un iegādāties tām nepieciešamos darba un izdales materiālus, iepriekš šādu vēlmi saskaņojot ar Valsts kanceleju un Biedrību izmantojamo materiālu un metodoloģijas autentiskuma nodrošināšanas nolūkā.

1. **PROJEKTA ILGTSPĒJA UN KONFIDENCIALITĀTE**

6.1. Puses apņemas ievērot konfidencialitāti attiecībā par informāciju, kas ir nonākusi to rīcībā Sadarbības līguma darbības laikā un arī pēc tam, tajā skaitā, Puses apņemas nodrošināt Sadarbības līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. ievērojot no 2018. gada 25. maija piemērojamo Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.

6.2. Sadarbības partneris apņemas nodrošināt, ka Projektam deleģētās personas ievēro šīs konfidencialitātes prasības.

1. **INFORMĀCIJAS UN PUBLICITĀTES PASĀKUMI**

Puses kopīgi un savstarpēji saskaņojot īsteno Projekta informācijas un publicitātes pasākumus, kas nodrošina Projekta atpazīstamību gan mērķa grupu vidū, gan arī sabiedrībā.

1. **PUŠU KONTAKTPERSONAS**

8.1. Sadarbības līguma izpildes laikā Puses izvirza šādas kontaktpersonas:

8.1.1. no Valsts kancelejas puses: Dace Valte, VK Pārresoru koordinācijas departamenta Valsts attīstības nodaļas konsultante, tel.: 67082975, 29455690, [dace.valte@mk.gov.lv](mailto:dace.valte@mk.gov.lv);

* + 1. no Biedrības puses: (vārds uzvārds), kognitīvi biheiviorālā terapeite, tel.: 22303250, [(e-pasts)](mailto:lapsa.inese@gmail.com) un (vārds uzvārds), Biedrības projekta STOP 4-7 koordinatore, tel.: 29182053, (epasts);
    2. no Sadarbības partnera puses: Līga Liepiņa, Limbažu novada Izglītības pārvaldes vadītājas vietniece, 25762660, liga.liepina@limbazunovads.lv.
  1. Pušu kontaktpersonas ir atbildīgas par Sadarbības līguma izpildes uzraudzīšanu.
  2. Ja kāda no Pusēm maina Līguma 8.1.punktā noteiktās kontaktpersonas, tad šai Pusei par izmaiņām jāpaziņo citām Pusēm rakstveidā piecu darbdienu laikā. Šajā gadījumā atsevišķi Līguma grozījumi netiek gatavoti.

1. **NEPĀRVARAMA VARA** 
   1. Puses ir atbrīvotas no atbildības par Līguma noteikumu neizpildi vai nepienācīgu izpildi, ja to izraisījuši notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Sadarbības līguma noslēgšanas, un kurus to rašanās gadījumā Puse nevar novērst, vai pārvarēt nepārvaramas varas apstākļus.
   2. Puse, kas nokļuvusi nepārvaramas varas apstākļos, nekavējoties, bet ne vēlāk kā trīs darbdienu laikā no šo apstākļu iestāšanās paziņo par to citām Pusēm, norādot saistības, kuru izpilde nav vai nebūs iespējama.
   3. Pēc Līguma 9.2.punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
   4. Ja Puse nokavē Līguma 9.2.punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramas varas apstākļiem.
2. **NOSLĒGUMA JAUTĀJUMI**
   1. Sadarbības līgumu var papildināt, grozīt vai izbeigt, Pusēm rakstveidā vienojoties. Jebkuras Sadarbības līguma izmaiņas vai papildinājumi stājas spēkā tikai ar to abpusējas parakstīšanas brīdi un kļūst par Līguma neatņemamu sastāvdaļu.
   2. Puses nav tiesīgas vienpusēji atkāpties no saistībām, ko tās uzņēmušās, parakstot Sadarbības līgumu, izņemot gadījumus, ja tas objektīvi pamatots ar nepārvaramas varas apstākļiem, kas liedz iespēju izpildīt Sadarbības līgumā noteikto.
   3. Gadījumā, ja viens vai vairāki Sadarbības līguma nosacījumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo noteikumu spēkā esamību.
   4. Puses nodrošina pēctecības principu un atbildību par iepriekšējo veiksmīgi iesākto darbību turpināšanu. Pušu reorganizācija vai to vadītāju maiņa nevar būt par pamatu Sadarbības līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Sadarbības līgums paliek spēkā un tā noteikumi ir saistoši Puses tiesību un saistību pārņēmējiem, kas šajā gadījumā ierosināt Sadarbības līguma pārjaunošanu.
   5. Puses 10 (desmit) darbdienu laikā rakstiski paziņo otrai Pusei par nosaukuma, adreses vai citu rekvizītu maiņu. Šādā gadījumā atsevišķi Sadarbības līguma grozījumi netiek gatavoti.
   6. Līgums sagatavots un parakstīts trīs identiskos eksemplāros, kopā uz četrām lapām, visiem eksemplāriem ir vienāds juridiskais spēks. Katrai Pusei tiek nodots pa vienam Sadarbības līguma eksemplāram.
3. **PUŠU REKVIZĪTI UN PARAKSTI**

|  |  |  |
| --- | --- | --- |
| Valsts kancelejas vārdā:  \_\_\_\_\_\_\_\_\_\_\_\_\_\_\_\_\_  direktors  Jānis Citskovskis | Biedrības “Latvijas Kognitīvi biheiviorālās terapijas asociācija” vārdā  \_\_\_\_\_\_\_\_\_\_\_\_\_\_\_\_\_\_  Valdes locekle  vārds, uzvārds | Limbažu novada pašvaldības vārdā:  \_\_\_\_\_\_\_\_\_\_\_\_\_\_\_\_\_\_\_\_  amats  vārds, uzvārds |